Ritratt ta' kinkate minn Pixabay  L-awtoritajiet tas-Saħħa f'avviż legali spjegaw li jistgħu jsiru diversi attivitajiet sportivi. L-awtoritajiet tas-Saħħa żiedu li ma jistgħux jiltaqgħu gruppi ta' iktar minn erba' persuni sakemm ma jkunux joqogħdu fl-istess dar biex jagħmlu attivitajiet sportivi flimkien. Ġie spjegat li l-maskri għandhom jintlibsu l-ħin kollu ħlief meta tkun qiegħda isiru attivitajiet fiżiċi intensivi. L-avviż legali jgħid li ma tistax issir kull forma ta' kompetizzjoni. L-isport li huwa permess isir huwa mixi, ġiri u attivitajiet atletiċi, fitness u klassijiet taż-żfin iżda trid tinżamm distanza ta' żewġ metri, ġiri, ċikliżmu, golf, tennis, għum, weightlifting, skateboarding, scuba diving u sparar bil-qaws fost oħrajn. L-avviż legali jgħid li l-attivitajiet tat-tim Nazzjonali huma eżentati minn dawn il-kundizzjonijiet meta jkollhom kompetizzjonjiet internazzjonali.